[{"text_idx": "#000001", "text": "Bydd rhaid i record 100% Y Seintiau Newydd neu\u2019r Fflint ddod i ben nos Fawrth wrth i\u2019r ddau uchaf baratoi i fynd benben yn Neuadd y Parc, ond a\u2019i cewri Croesoswallt yntau mintai\u2019r Fflint fydd ar y copa ar y chwiban olaf."}, {"text_idx": "#000004", "text": "Roedd Andy Morrison yn ddyn rhwystredig wedi i Gei Connah orfod rhannu\u2019r pwyntiau gyda Pen-y-bont nos Sadwrn gan ddod a record berffaith y pencampwyr i ben."}, {"text_idx": "#000005", "text": "Roedd \u2018na siom yng Nghaernarfon dros y penwythnos hefyd, gan i\u2019r Cofis golli gartref yn erbyn Y Drenewydd o ddwy go\u0302l i ddim yn dilyn cerdyn coch Steve Evans yn yr hanner cyntaf, gan syrthio o\u2019r 4ydd i\u2019r 9fed safle."}, {"text_idx": "#000006", "text": "Bydd hi\u2019n noson galed i Gaernarfon wrth ystyried bod y Nomadiaid wedi ennill eu chwe ge\u0302m ddiwethaf yn erbyn y Caneri\u0302s gan sgorio 23 o goliau (3.8 go\u0302l y ge\u0302m)."}, {"text_idx": "#000009", "text": "Wedi crasfa o 5-1 yn erbyn Y Fflint ar y penwythnos agoriadol mae\u2019r myfyrwyr wedi cael dwy ge\u0302m ddi-sgo\u0302r yn erbyn Hwlffordd a\u2019r Bala."}, {"text_idx": "#000010", "text": "Dyw Pen-y-bont chwaith heb ennill yn eu tair ge\u0302m hyd yma, ond mae ti\u0302m Rhys Griffiths wedi pigo pwynt oddi ar tri o\u2019r pedwar clwb chwaraeodd yn Ewrop dros yr haf (Bala, Dre, Cei)."}, {"text_idx": "#000011", "text": "Ar o\u0302l methu ac ennill dim un o\u2019u naw ge\u0302m gyntaf yn erbyn Met Caerdydd, mae Pen-y-bont wedi ennill eu tair ddiwethaf yn erbyn y myfyrwyr heb ildio go\u0302l."}, {"text_idx": "#000013", "text": "Mae\u2019r Barri wedi codi i\u2019r 4ydd safle yn dilyn eu buddugoliaeth ar y Graig brynhawn Sadwrn (Cefn 1-4 Barr)."}, {"text_idx": "#000014", "text": "Mae Hwlffordd ar y llaw arall, wedi llithro i\u2019r ddau isaf, ac yn dal i aros am eu go\u0302l gyntaf o\u2019r tymor ar o\u0302l colli yn erbyn Caernarfon a\u2019r Seintiau Newydd gyda ge\u0302m ddi-sgo\u0302r yn erbyn Met Caerdydd yn y canol."}, {"text_idx": "#000017", "text": "Bydd Y Drenewydd yn ffefrynnau clir nos Fawrth gan bod ti\u0302m Chris Hughes wedi ennill eu pum ge\u0302m ddiwethaf yn erbyn y Derwyddon, ac heb golli yn erbyn hogiau\u2019r Graig yn eu 12 ge\u0302m ddiwethaf."}, {"text_idx": "#000018", "text": "Sgoriodd y Robiniaid 20 go\u0302l mewn pedair ge\u0302m yn erbyn criw Cefn y tymor diwethaf, ac mae\u2019r Derwyddon druan wedi dechrau\u2019r tymor newydd fel y gorffennon nhw\u2019r tymor diwethaf gan golli eu tair ge\u0302m agoriadol."}, {"text_idx": "#000019", "text": "Mae\u2019r Derwyddon ar rediad o 13 colled yn olynol ers mis Ebrill, ac mae\u2019n anodd gweld ti\u0302m Niall McGuinness yn osgoi blwyddyn hir arall tua\u2019r gwaelodion."}, {"text_idx": "#000021", "text": "Mae record berffaith y clybiau yma\u2019n parhau wedi i\u2019r ddau di\u0302m grafu buddugoliaethau o 1-0 dros y penwythnos."}, {"text_idx": "#000022", "text": "Jordan Williams sgoriodd unig go\u0302l y Seintiau yn Hwlffordd gyda pheniad o gic gornel \u2013 hynny\u2019n golygu bod saith o 10 go\u0302l YSN wedi dod o giciau gosod y tymor yma."}, {"text_idx": "#000023", "text": "A go\u0302l o gic gornel gafodd Y Fflint hefyd, ond honno yn un tipyn mwy dadleuol gan i Alex Jones lawio\u2019r be\u0302l i gefn y rhwyd wedi 94 munud yn erbyn Aberystwyth."}, {"text_idx": "#000025", "text": "Ond tybed pa mor allweddol bydd presenoldeb blaenwr newydd Y Fflint a phrif sgoriwr y gynghrair, Michael Wilde (5 go\u0302l)."}, {"text_idx": "#000026", "text": "Sgoriodd Wilde hatric ar ei ymweliad diwethaf i Neuadd y Parc gan ysbrydoli Cei Connah i guro\u2019r Seintiau yn y ras am y bencampwriaeth am yr ail dymor yn olynol."}, {"text_idx": "#000028", "text": "Dyw\u2019r Bala heb gael y dechrau gorau i\u2019r tymor wedi tair ge\u0302m gyfartal yn olynol yn erbyn Pen-y-bont, Y Barri a Met Caerdydd."}, {"text_idx": "#000029", "text": "Ar o\u0302l trechu\u2019r Barri ar y penwythnos agoriadol mae Aberystwyth wedi colli 1-0 yn erbyn Cei Connah a\u2019r Fflint."}, {"text_idx": "#000030", "text": "Mae\u2019r Bala wedi ennill eu pedair ge\u0302m ddiwethaf yn erbyn Aberystwyth felly bydd ti\u0302m Colin Caton yn hyderus o sicrhau eu triphwynt cyntaf o\u2019r tymor newydd."}, {"text_idx": "#000031", "text": "Bydd uchafbwyntiau\u2019r gemau i\u2019w gweld ar ein gwefannau cymdeithasol."}]